b'\n_START_ARTICLE_\nBogo Flander\n_START_SECTION_\n\xc5\xbdivljenjepis\n_START_PARAGRAPH_\nFlander se je po kon\xc4\x8danih dveh rezredih gimnazije zaposlil na \xc5\xbeeleznici, kjer je delal kot telegrafist. Leta 1942 je od\xc5\xa1el v partizane, kjer je bil ob napadu na usta\xc5\xa1ko postojanko v kraju Bosiljevo na Hrva\xc5\xa1kem smrtno ranjen.\n_START_SECTION_\nDelo\n_START_PARAGRAPH_\nFlander je napisal nekaj pesmi \xc5\xbee pred vojno, kot partizan pa je za\xc4\x8del pisati prozo. Med NOB se je iz razumljivih vzrokov razvijalo samo pesni\xc5\xa1tvo, ki je rastlo iz tradicij slovenske socialne in revolucionarne lirike. Nastalo pa je v partizanih tudi nekaj kraj\xc5\xa1ih dramskih tekstov, a malo proze. Edini pomembnej\xc5\xa1i in najplodovitej\xc5\xa1i slovenski partizanski prozaist je bil Klusov Jo\xc5\xbea. Pisal je lirsko ob\xc4\x8dutene, psiholo\xc5\xa1ko utemeljene \xc4\x8drtice o \xc5\xbeivljenju borcev in trpljenju prebivalcev.'